CELEX: 31982R3348
Language: el
Date: 1982-12-14 00:00:00
Title: Κανονισμός (EOK) αριθ. 3348/82 τής Επιτροπής τής 14ης Δεκεμβρίου 1982 πού τροποποιεί τόν κανονισμό (EOK) αριθ. 818/80 περί θεσπίσεως μέτρων διασφαλίσεως πού εφαρμόζονται κατά τήν εισαγωγή μανιταριών εκ καλλιεργείας σέ άλμη

Avis juridique important

|

31982R3348

Κανονισμός (EOK) αριθ. 3348/82 τής Επιτροπής τής 14ης Δεκεμβρίου 1982 πού τροποποιεί τόν κανονισμό (EOK) αριθ. 818/80 περί θεσπίσεως μέτρων διασφαλίσεως πού εφαρμόζονται κατά τήν εισαγωγή μανιταριών εκ καλλιεργείας σέ άλμη  

Επίσημη Εφημερίδα αριθ. L 353 της 15/12/1982 σ. 0018 - 0019

***** ΚΑΝΟΝΙΣΜΟΣ (ΕΟΚ) αριθ. 3348/82 ΤΗΣ ΕΠΙΤΡΟΠΗΣ  της 14ης Δεκεμβρίου 1982  που τροποποιεί τον κανονισμό (ΕΟΚ) αριθ. 818/80 περί θεσπίσεως μέτρων διασφαλίσεως που εφαρμόζονται κατά την εισαγωγή μανιταριών εκ καλλιεργείας σε άλμη  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 14 παράγραφος 2,  Εκτιμώντας:  ότι ο κανονισμός (ΕΟΚ) αριθ. 818/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2963/81 (4), προέβλεψε, στα πλαίσια των μέτρων διασφαλίσεως που εφαρμόζονται κατά την εισαγωγή μανιταριών εκ καλλιεργείας σε άλμη και μανιταριών καλλιεργημένων, παρασκευασμένων ή διατηρημένων σε ξύδι ή σε οξικό οξύ, καθεστώς εκδόσεως τίτλων εισαγωγής ανά τρίμηνο· ότι από τότε, με τη βοήθεια της αποκτηθείσας πείρας, κρίθηκε χρήσιμο να γίνει πιο ελαστική η διαχείριση του καθεστώτος με την παροχή άδειας στα Κράτη μέλη να εκδίδουν τίτλους εισαγωγής μέχρι μιας καθορισμένης ετήσιας ποσότητας·  ότι στο καθεστώς αυτό του τίτλου εισαγωγής πρέπει λογικά να λαμβάνονται υπόψη οι αιτήσεις προσώπων που επιθυμούν να εισαγάγουν επί του παρόντος τα προϊόντα αυτά για τα οποία, το 1977 και το 1978, δεν έχει πραγματοποιηθεί καμία εισαγωγή στο Κράτος μέλος στο οποίο έχουν υποβληθεί αυτές οι αιτήσεις, προβλέποντας τη δυνατότητα χορηγήσεως, υπό ορισμένους όρους, των τίτλων εισαγωγής στα πρόσωπα αυτά·  ότι, για να συνεχιστεί η εξέλιξη της εκδόσεως τίτλων εισαγωγής, ενδείκνυται τα Κράτη μέλη να ανακοινώνουν τακτικά στην Επιτροπή τις ποσότητες των σχετικών προϊόντων για τα οποία έχουν εκδοθεί τίτλοι εισαγωγής·  ότι, επειδή στο ιταλικό κείμενο στο άρθρο 7 τελευταίο εδάφιο διέφυγε ένα λάθος, πρέπει να τροποποιηθεί αυτό το κείμενο·  ότι ο παρών κανονισμός τροποποιεί τη διαδικασία εκδόσεως τίτλων εισαγωγής· ότι συντρέχει λόγος, κατά συνέπεια, να εξασφαλιστεί η καλή λειτουργία του καθεστώτος των τίτλων, να ακυρωθούν οι αιτήσεις για τίτλους εισαγωγής που έχουν υποβληθεί δυνάμει του παλαιού καθεστώτος και να αποδεσμευτούν οι ασφάλειες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 818/80 τροποποιείται ως εξής:  1. Το άρθρο 1 αντικαθίσταται από το ακόλουθο κείμενο:  «Άρθρο 1  1. Κάθε θέση στην ελεύθερη κυκλοφορία μανιταριών εκ καλλιεργείας σε άλμη της διακρίσεως 07.03 Ε του Κοινού Δασμολογίου, καθώς και μανιταριών καλλιεργημένων, παρασκευασμένων ή διατηρημένων σε ξύδι ή σε οξικό οξύ της διακρίσεως 20.01 Γ του Κοινού Δασμολογίου, υπόκειται στην προσκόμιση ενός τίτλου εισαγωγής.  2. Τα Κράτη μέλη εκδίδουν τον τίτλο, υπό τους όρους που καθορίζονται στον παρόντα κανονισμό, σε κάθε ενδιαφερόμενον που υποβάλλει αίτηση, ασχέτως του τόπου στον οποίο βρίσκεται η έδρα του στην Κοινότητα.  3. Ο τίτλος εισαγωγής ισχύει για τρείς μήνες από την ημέρα υποβολής της αιτήσεως. Εντούτοις, η διάρκεια ισχύος του δεν μπορεί να ξεπερνά τις 31 Δεκεμβρίου κάθε έτους. Αυτός ο τίτλος εισαγωγής ισχύει για εισαγωγές που πραγματοποιούνται στο Κράτος μέλος που τον εξέδωσε.  4. Κάθε αίτηση συνοδεύεται με τη σύσταση ασφαλείας δύο ECU ανά 100 χιλιόγραμμα καθαρού βάρους, η οποία εγγυάται την υποχρέωση εισαγωγής κατά τη διάρκεια ισχύος του τίτλου και η οποία, εκτός από την περίπτωση ανωτέρας βίας, καταπίπτει τελείως ή εν μέρει αν η εισαγωγή δεν πραγματοποιείται μέσα σ' αυτή την προθεσμία ή πραγματοποιείται μερικώς.»  2. Το κείμενο των άρθρων 3, 4 και 5 αντικαθίσταται από το ακόλουθο κείμενο:  «Άρθρο 3  1. Μέσα στα περιθώρια των ποσοτήτων που αναφέρονται στην παράγραφο 3, τα Κράτη μέλη μπορούν να εκδώσουν τίτλους εισαγωγής για ποσότητες που φθάνουν κατ' ανώτατο όριο το 50 % των ποσοτήτων που έχουν εισαχθεί από τον αιτούντα κατά τα έτη αναφοράς 1977 και 1978.  2. Η απόδειξη, σχετικά με τις ποσότητες που εισάγονται από τον αιτούντα στην Κοινότητα, προσκομίζεται από τον τελευταίο κατά την υποβολή της αιτήσεως για τίτλο εισαγωγής με την προσκόμιση τελωνειακών εγγράφων για τη θέση σε ελεύθερη κυκλοφορία.  Στα έγγραφα αυτά αναφέρεται από τις αρμόδιες αρχές η ένδειξη της ποσότητας που αποτέλεσε αντικείμενο εκδόσεως ενός τίτλου εισαγωγής.  3. Τα Κράτη μέλη μπορούν να εκδώσουν τίτλους εισαγωγής, για την περίοδο από την 1η Ιανουαρίου ως τις 31 Δεκεμβρίου, για ποσότητες μέχρι:  - Ιταλία 1 770 τόνοι,  - Γερμανία 1 328 τόνοι,  - Κάτω Χώρες 469 τόνοι,  - Ηνωμένο Βασίλειο 35 τόνοι,  - Βέλγιο/Λουξεμβούργο 33 τόνοι,  - Άλλα Κράτη μέλη 0 τόνοι.  Άρθρο 4  1. Σε περίπτωση που οι αιτήσεις για τίτλους προέρχονται από πρόσωπα που δεν έχουν εισαγάγει στην Κοινότητα τα εν λόγω προϊόντα κατά τη διάρκεια των ετών 1977 και 1978, κάθε Κράτος μέλος ικανοποιεί, κατά παρέκκλιση των προηγούμενων διατάξεων, αυτές τις αιτήσεις μέχρι ποσοστού 10 % των ποσοτήτων που αναφέρονται στο άρθρο 3 παράγραφος 3. Εντούτοις, όσον αφορά τα Κράτη μέλη που αναφέρονται στο άρθρο 3 παράγραφος 3 τελευταία περίπτωση, κάθε ένα από αυτά ικανοποιεί αυτές τις αιτήσεις μέχρι 3 τόνους κατ' ανώτατο όριο.  2. Τα Κράτη μέλη εγγυώνται στους εισαγωγείς την ελεύθερη πρόσβαση στις ποσότητες που τους χορηγούνται, προβαίνοντας σε δίκαιη κατανομή των ποσοτήτων.  Άρθρο 5  Τα Κράτη μέλη ανακοινώνουν στην Επιτροπή, το αργότερο στις 9 κάθε μήνα, τις ποσότητες:  - μανιταριών σε άλμη, και  - μανιταριών καλλιεργημένων, παρασκευασμένων ή διατηρημένων σε ξύδι ή σε οξικό οξύ  για τις οποίες έχουν εκδοθεί τίτλοι εισαγωγής τον προηγούμενο μήνα.»  3. Στο ιταλικό κείμενο, στο άρθρο 7 τελευταίο εδάφιο, οι λέξεις «non solo trasmissibili» αντικαθίσταται από τις λέξις «sono trasmissibili».  Άρθρο 2  Οι αιτήσεις για τίτλο εισαγωγής που έχουν υποβληθεί ως τις 5 Δεκεμβρίου 1982, δυνάμει του κανονισμού (ΕΟΚ) αριθ. 818/80, ακυρώνονται και οι ασφάλειες αποδεσμεύονται.  Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται στις αιτήσεις για τίτλους εισαγωγής που υποβάλλονται από την 1η Ιανουαρίου 1983.  Οι ισχύουσες προς το παρόν διατάξεις εξακολουθούν να εφαρμόζονται στους τίτλους εισαγωγής που εκδίδονται πριν από την έναρξη ισχύος του παρόντος κανονισμού.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 14 Δεκεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 30. 4. 1981, σ. 10.  (3) ΕΕ αριθ. L 89 της 2. 4. 1980, σ. 5.  (4) ΕΕ αριθ. L 297 της 16. 10. 1981, σ. 14.